
Satversmes tiesa ir saņēmusi jautājumu iepirkuma “Rakstiskās tulkošanas, rediģēšanas un korektūras pakalpojumi” iepirkuma identifikācijas Nr. LRST 2026/2 (turpmāk tekstā – Iepirkums) ietvaros un sniedz šādu atbildi:

	Jautājums
	Atbilde

	Vai var būt specialists kas aptver un var apvienot 6.3.1 un 6.3.2 valodas?
Gan pēc dokumentiem, gan pēc vairāku gadu pieredzes atbilst prasībai.
	Paskaidrojam, ka Nolikuma 6.3.1. un 6.3.2. punktā ir norādīts obligāti nodrošināmo specialistu tulku skaits – 6.3.1. punktā vismaz 2 (divi) speciālisti tulki (angļu valoda), savukārt 6.3.2. punktā vismaz 1 (viens) speciālists tulks (vācu valoda). Ja konkrētais speciālists tulks atbilst abos Nolikuma punktos minētajām kvalifikācijas prasībām, tai skaitā attiecībā uz izglītību, valodu zināšanām un profesionālo pieredzi, tad šāda speciālista tulka kandidatūras ietveršana ir pieļaujama abos Nolikuma 6.3.1. un 6.3.2. punktos.
Vienlaikus skaidrojam, ka šāds speciālists tulks Nolikuma pielikumā “Speciālistu saraksts” norādāms divas reizes – katram ierakstam ailē par kvalifikāciju, norādot konkrēto valodu pāri, kā arī uz to attiecināmo izglītību un profesionālo pieredzi, kas apliecina atbilstību konkrētā Nolikuma punkta prasībām.



Lūdzam ieinteresētos piegādātājus ņemt vērā sniegto informāciju, sagatavojot savus piedāvājumus Iepirkuma ietvaros. 

